แนวโน้ม SET ไซด์เวย์รับ “โควิด” ระบาดในปท. – ติดวันหยุด “สงกรานต์”
แนวโน้ม SET ไซด์เวย์รับ “โควิด” ระบาดในปท. – ติดวันหยุด “สงกรานต์”
12 เม.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ แม้ว่าตลาดหุ้นทั่วโลกมีบรรยากาศที่ดี หลังจากที่ประธานธนาคารกลางสหรัฐ (เฟด) ระบุ ยังคงอัตราดอกเบี้ย และไม่กังวลเงินเฟ้อ โดยตลาดหุ้นสหรัฐทำสถิติสูงสุด
ขณะที่ในประเทศมีการแพร่ระบาดโควิด-19 และจำนวนผู้ติดเชื้อสูงขึ้น โดยวานนี้มีจำนวนผู้ติดเชื้อทำสถิติสูงสุด และสัปดาห์นี้ มีเพียง 2 วันทำการซื้อขายเนื่องจากวันหยุดเทศกาลสงกรานต์  ทำให้คาดว่านักลงทุนจะชะลอการลงทุน และระมัดระวังการลงทุน
โดยให้แนวต้านไว้ที่ 1,575 จุด ส่วนแนวรับให้ไว้ที่ 1,560 , 1,555 จุด